stanford-oval/wikipedia huggingface dataset:
ברכת גבורות
נוסח הברכה

אַתָּה גִּבּוֹר לְעוֹלָם אֲ-דֹנָי, מְחַיֵּה (לפי נוסח תימן, נוסח רומניא, נוסח פרובאנס, וסידורי אשכנז הישנים: מְחַיֶּה) מֵתִים אַתָּה, (לפי נוסח תימן: אָתָּה.) רַב לְהוֹשִיעַ. 

(בקיץ, יש אומרים:) מוֹרִיד הַטַּל (יש גורסים: הַטָּל); (בחורף:) מַשִּׁיב הָרוּח וּמוֹרִיד הַגָּשֶם (בחלק מהנוסחים מנוקד: הַגֶּשֶם);

מְכַלְכֵּל חַיִּים בְּחֶסֶד, מְחַיֵּה (לפי נוסח תימן, נוסח רומניא, נוסח פרובאנס, ונוסח פרובאנס, וסידורי אשכנז הישנים: מְחַיֶּה) מֵתִים בְּרַחֲמִים רַבִּים, 

סוֹמֵךְ נוֹפְלִים, וְרוֹפֵא חוֹלִים, וּמַתִּיר אֲסוּרִים, 

(לפי נוסח תימן בלדי ונוסח פרובאנס: רוֹפֵא חוֹלִים, סוֹמֵךְ נוֹפְלִים, מַתִּיר אֲסוּרִים) 

(לפי נוסח רומניא: סוֹמֵךְ נוֹפְלִים, רוֹפֵא חוֹלִים, מַתִּיר אֲסוּרִים, מִשְׁעָן לָאֶבְיוֹנִים)
((לפי נוסח קטלוניה: סוֹמֵךְ נוֹפְלִים, רוֹפֵא חוֹלִים, מַתִּיר אֲסוּרִים)
וּמְקַיֵּם אֱמוּנָתוֹ לִישֵׁנֵי עָפָר.

מִי כָמוֹךָ בַּעַל גְּבוּרוֹת (לפי נוסח רומניא במקום בעל גבורות: אֲדוֹן גְּבוּרוֹת) וּמִי דוֹמֶה לָּךְ, מֶלֶךְ מֵמִית וּמְחַיֶּה וּמַצְמִיחַ (לפי נוסח איטליה ונוסח רומניא מוסיפים: לָנוּ) יְשׁוּעָה (לפי נוסח רומניא מוסיפים: בְּקָרוֹב)(לפי נוסח תימן בלדי: מֵמִית וּמְחַיֶּה).

וְנֶאֱמָן אַתָּה לְהַחֲיוֹת מֵתִים.

בָּרוּך אַתָּה ה', מְחַיֵּה (לפי נוסח תימן, נוסח רומניא, נוסח פרובאנס, וסידורי אשכנז הישנים: מְחַיֶּה) הַמֵּתִים.
בנוסח ארץ ישראל כפי שהתגלה בגניזת קהיר מובא "אַתָּה גִּבּוֹר, מַשְׁפִּיל גֵּאִים, חָזָק וּמֵדִין עָרִיצִים, חֵי עוֹלָמִים, מֵקִים מֵתִים, מַשִּׁיב הָרוּחַ וּמוֹרִיד הַטַּל/הַגֶּשֶׁם, מְכַלְכֵּל חַיִּים מְחַיֶּה הַמֵּתִים כְּהֶרֶף עַיִן יְשׁוּעָה לָנוּ תַּצְמִיחַ. בָּרוּךְ אַתָּה ה' מְחַיֶּה הַמֵּתִים."
מוריד הטל או משיב הרוח

השורה השנייה של הברכה משתנה בהתאם לזמן בו היא נאמרת. החל מתפילת מוסף של היום הראשון של פסח עד לתפילת מוסף של שמיני עצרת אומרים "מוריד הטל", לפי רוב המנהגים למעט אשכנז. לפי נוסח אשכנז לא אומרים דבר, אלא אומרים "מחיה מתים אתה רב להושיע, מכלכל חיים בחסד" וכו', ברם רוב מתפללי נוסח אשכנז בארץ ישראל נוהגים לומר מוריד הטל בהשפעת נוסח הספרדים.
החל מתפילת מוסף של שמיני עצרת ועד תפילת מוסף של היום הראשון של פסח אומרים "משיב הרוח ומוריד הגשם". אמירה זו נקראת "הזכרת גבורות גשמים".
אם מתפלל טעה ואמר בקיץ "משיב הרוח..." וסיים את ברכת מחיה המתים (דהיינו אמר "ברוך...מחיה המתים") עליו לחזור לתחילת תפילת העמידה. אך בחורף אינו חוזר אם אמר "מוריד הטל", אך אם לפי מנהג אשכנז השמיט לחלוטין את "משיב הרוח" ואף לא אמר מוריד הטל חוזר כמו בקיץ. בשני המקרים יתקן את עצמו המתפלל אם לא סיים את הברכה.
עשרת ימי תשובה

בעשרת ימי תשובה מוסיפים שבח נוסף הקשור לימים אלה. את התוספת מוסיפים לפני השורה "ונאמן אתה..". הנוסח:
לפי נוסח הספרדים, מנהג תימן ונוסח פרובאנס: מי כמוך אב הרחמן, זוכר יצוריו ברחמים לחיים.
לפי נוסח ספרד ונוסח קטלוניה: מי כמוך אב הרחמן, זוכר יצוריו לחיים ברחמים.
לפי נוסח אשכנז: מי כמוך אב הרחמים, זוכר יצוריו לחיים ברחמים.
לפי נוסח איטליה: מי כמוך אב הרחמים. זכור יצוריך ברחמים (לחיים), ממית ומחיה.
לפי נוסח רומניא:  מי כמוך אב הרחמים, זוכר יצוריך לחיים ברחמים.
על פי ההלכה, אדם ששכח לומר תוספת זו, וסיים את הברכה, אינו צריך לחזור אלא ממשיך בתפילתו כרגיל.
בתרבות

מכלכל חיים בחסד - מנחם מושקוביץ, בלחן של יוסי גרין.
ראו גם

ברכת השנים
ברכת הגשמים
הערות שוליים

↑  גם בנוסח איטליה הישן לא אמרו מוריד הטל, עיין מחזור קמחא דאבישונא, בולונייא ש"א, עמ' 30, אבל במחזור שד"ל הוא מופיע.
↑  בקהילת וויען בירושלים לא אומרים מוריד הטל, וכן בעוד כמה מקומות אחרים.
↑   מכלכל חיים בחסד, בביצוע מנחם מושקוביץ, יוסי גרין, סרטון  באתר יוטיוב (אורך: 5:23), 22 במרץ, 2020
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
גביע האיגוד בכדורסל

| --- | --- |
 ענף:  כדורסל
 תאריך ייסוד:  1974
 ארגון מפעיל:  איגוד הכדורסל
 מספר מתמודדים:  קבוצות הליגה הארצית וליגה א'
 מדינות משתתפות:  ישראל
 יבשת:  אירופה
 זוכה:  אליצור יבנה
 הכי הרבה זכיות:  אליצור יבנה (3 זכיות)
 מפעל גבוה יותר:  גביע הליגה הלאומית
 מפעל נמוך יותר:  גביע האיגוד לליגה ב'
 
גביע האיגוד בכדורסל או גביע המדינה לליגות הנמוכות (שמו הרשמי: גביע איגוד הכדורסל) הוא טורניר כדורסל שנוסד בשנת 1975, שמשתתפות בו קבוצות הליגה הארצית, ליגה א', וטורניר נפרד לליגה ב'. משחקי הגביע משוחקים בשיטת גביע, כאשר המנצחת עולה לשלב הבא, והמפסידה מודחת. חצאי הגמר והגמר נערכים בשיטת שני משחקים, כל אחת מהקבוצות מארחת משחק אחד, כאשר המנצחת בסיכום שני המשחקים עולה לשלב הבא.
מחזיקות הגביע

מקור
| עונה | זוכה | סגנית | תוצאה |
| --- | --- | --- | --- |
| 2022/2023 | אליצור יבנה | מכבי פתח תקווה אליצור | 77-79, 74-87 |
| 2021/2022 | א.ס. אשקלון | הפועל מגידו | 76-110, 85-95 |
| 2020/2021 | לא התקיים בשל מגפת הקורונה |  |  |
| 2019/2020 | לא נערך | מכבי חדרה ומכבי עירוני רמת גן | העפילו לגמר שלא התקיים בשל מגפת הקורונה |

| 2018/2019 | מכבי שוהם | מכבי חדרה | 59-80, 84-96 |
| 2017/2018 | מכבי שוהם | הפועל חבל איילות | 68:85, 78:73 |
| 2016/2017 | אליצור נתניה | הפועל באר טוביה | 69:104, 80:70 |
| 2015/2016 | הפועל עמק חפר | אליצור רמלה | 66:83, 72:77 |
| 2014/2015 | מכבי מעלה אדומים | מ.ס. צפת | 67:102, 103:98 |
| 2013/2014 | הפועל עמק חפר | הפועל באר טוביה | 70:83, 58:68 |
| 2012/2013 | א.ס. רמת השרון | בית"ר כפר יונה | 89:106, 76:98 |
| 2011/2012 | מכבי עירוני רעננה | מכבי קריית גת | 88:114, 108:93 |
| 2010/2011 | הפועל אילת | מכבי קריית ביאליק | 72:92, 55:91 |
| 2009/2010 | הפועל אוסישקין | אליצור כוכב יאיר | 91:83, 51:75 |
| 2008/2009 | הפועל אוסישקין | הפועל כפר סבא | 88:87, 79:85 |
| 2007/2008 | מכבי באר יעקב | הפועל קריית טבעון |  |
| 2006/2007 | אליצור יבנה | הפועל משגב |  |
| 2005/2006 | אליצור יבנה | הפועל קצרין |  |
| 2004/2005 | בית"ר בנימינה | הפועל גבעתיים |  |
| 2003/2004 | מ.ס. רמת אפעל | - |  |
| 2002/2003 | הפועל ירכא | הפועל בארי |  |
| 2001/2002 | מכבי קריית ביאליק | = |  |
| 2000/2001 | מכבי ראש העין | בית"ר רמת גן |  |

| 1987/1988 | מכבי הוד השרון | אליצור קריית אונו | 80:83 |
| 1986/1987 | מכבי הוד השרון | = | = |
| 1978/1979 | הפועל כנרת | הפועל גבעת יערים | = |
| 1977/1978 | מכבי נתניה | א.ס אור יהודה | 73-86 |
| 1976/1977 | הפועל יגור | = | = |
| 1975/1976 | הפועל יגור | הפועל אריה תל אביב | = |
| 1974/1975 | מכבי הר הכרמל | הפועל צפון כרמל | = |
מחזיקות הגביע (ליגה ב')

| עונה | זוכה | סגנית | תוצאה |
| --- | --- | --- | --- |
| 2022/2023 | סטלמך פתח תקווה | מכבי חולון | 74:66,62:77 |
2021/2022: 
2020/2021: 
| 2019/2020 |  |  | לא נערך בשל מגפת הקורונה |
2018/2019: 
2017/2018: 
2016/2017: 
2015/2016: 
2014/2015: 
2013/2014: 
| 2012/2013 | בית"ר ירושלים | מכבי טבריה | 52:94 |
| 2011/2012 | הפועל תל אביב/עודפים | הפועל חיפה |  |
2010/2011: 
2009/2010: 
2008/2009: 
| 2007/2008 | הפועל אוסישקין | הפועל גן שמואל | 66:74, 46:95 |
2006/2007: 
2005/2006: 
2004/2005: 
2003/2004: 
2002/2003: 
2001/2002: 
2000/2001:
הערות שוליים

↑  מחזיקות גביע האיגוד – גברים
↑  גמרי גביע האיגוד לגברים
↑  גביע האיגוד ליגה ב': יתרון קל לחולון
↑  סטלמך מחזיקת גביע האיגוד ב'
↑  תואר ראשון: בית"ר ירושלים זכתה בגביע האיגוד, באתר ONE‏, 21 במרץ 2013
↑  הפועל תל אביב עודפים
↑  גביע האיגוד לליגה ב'
ג'יימס מיד

ג'יימס מייקל מיד (באנגלית: James Michael Mead‏; 27 בדצמבר 1885 – 15 במרץ 1964) היה פוליטיקאי אמריקאי, שייצג את מדינת ניו יורק בקונגרס של ארצות הברית בשנים 1919–1947, ראשית בבית הנבחרים ולאחר מכן בסנאט.
ביוגרפיה

מיד נולד במאונט מוריס שבמחוז ליווינגסטון שבמערב מדינת ניו יורק, ועבר להתגורר בבאפלו עם משפחתו כשהיה בן ארבע. כבר בגיל 12 החל לעבוד, והועסק על ידי חברת הרכבות "דלאוור, לאקוואנה ווסטרן ראלירוד" (Delaware, Lackawanna and Western Railroad). בין היתר הוא הועסק כנער מים, כנועץ יתדות ובעבודות טכניות אחרות. הוא גם עבד בחברת פולמן כמכונאי. בשנים 1911–1914 הועסק כקצין במשטרת הקפיטול של ארצות הברית.
מיד רכש את השכלתו הגבוהה תוך כדי עבודותיו במשטרה ובחברות הרכבות. הוא למד בבית הספר "קטלו" להנדסה בבאפלו וסיים קורס לימודי הנדסה במכון הטכנולוגי של באפלו. הוא למד גם בקורסים של קולג' קניזיוס (אנ') ובאוניברסיטה הקתולית של אמריקה. בזמן שעבד במשמרות לילה במשטרת הקפיטול למד במרכז ללימודי משפטים של אוניברסיטת ג'ורג'טאון. בשנת 1914 היה חבר במועצת המפקחים של מחוז ארי, ובשנים 1915–1918 היה חבר בבית המחוקקים של מדינת ניו יורק.
בשנת 1918, ניצח את חבר בית הנבחרים של ארצות הברית ויליאם פרדריק וולדוב המכהן מטעם המפלגה הרפובליקנית וזכה לייצג את מחוז הקונגרס ה-42 של מדינת ניו יורק בבית הנבחרים האמריקאי. הוא ייצג מחוז זה בבית הנבחרים בשנים 1919–1938. הוא פרש מבית הנבחרים לאחר שגבר על אדוארד פ. קורסי הרפובליקני בבחירות הבזק שנערכו בשנת 1938 כדי לבחור את ממלא מקומו של הסנאטור רויאל קופלנד, שנפטר בעודו מכהן בתפקידו. הוא נבחר מחדש בשנת 1940, כשהביס את חבר הקונגרס הרפובליקני ברוס ברטון.
בשנת 1946 היה מועמד המפלגה הדמוקרטית לתפקיד מושל ניו יורק, אך הפסיד למושל המכהן תומאס דיואי. לאחר הפסדו בבחירות, היה חבר בוועדת המסחר הפדרלית בשנים 1949–1955.
מיד היה ציר מטעם מדינת ניו יורק בכינוסי הוועדה הדמוקרטית הלאומית בכל שנת הבחירות לנשיאות ארצות הברית מ-1936 ועד 1952. בשנת 1937, בנה מינהל קידום העבודות (Works Progress Administration) את מה שיהפוך בסופו של דבר לספריית ג'יימס מיד בבאפלו, עיר הולדתו. מיד הלך לעולמו בעיר לייקלנד שבפלורידה ונטמן בבית העלמין אואקיל שבקלרמונט, פלורידה.
הערות שוליים

↑  Ex-Senator Mead Of New York Dies; EX-SENATOR MEAD OF NEW YORK DIES, באתר הניו יורק טיימס, 15 במרץ 1964 (באנגלית)
| --- | --- |
בקרת זהויות :  PLWABN: 9810544789605606  ISNI: 0000 0000 4617 2503  LCCN: no2003012809  NARA: 10610844  SNAC: w6z62r5p  US Congress: M000615  VIAF: 31677453   WorldCat (עם VIAF): 31677453
בית הקברות הצבאי והאנדרטה האמריקניים בלורן

| --- | --- |

 פרטי בית הקברות
 סוג:  בית קברות צבאי
 תאריך הקמה:  1960 
 שטח:  113.5 אקר
 מספר קבורים:  10,489 
 אתר רשמי
 קואורדינטות:  49°07′19″N 6°43′03″E﻿ / ﻿49.121944°N 6.7175°E﻿ / 49.121944; 6.7175
  (למפת גראנד אסט מוגדלת) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה איל דה פראנס  או-דה פראנס  בלגיה לוקסמבורג גרמניה שווייץבית הקברות(למפת גראנד אסט רגילה) שטרסבורג מילוז מץ נאנסי אפינאל ורדן שאלון-אן שמפאן  ריימס שרלוויל מזייר  טרואה שומון בורגון-פראנש-קונטה א. דה פ.  או-דה פראנס  בלגיה לוקס. גרמניה שווייץבית הקברות
 
בית הקברות ביום הזיכרון, מאי 2006. ברקע נראה מבנה האנדרטה ומשני עבריו קירות הזיכרון לנעדרים
בית הקברות הצבאי והאנדרטה האמריקניים בלורן (באנגלית: Lorraine American Cemetery and Memorial) שוכנים בחבל גראנד אסט שבצפון-מזרח צרפת.
בית הקברות נוסד ב-1945, וכיום קבורים בו 10,489 חללים של ארצות הברית שנפלו במלחמת העולם השנייה. זהו בית הקברות הצבאי האמריקני הגדול ביותר באירופה ממלחמה זו.
אתר בית הקברות

בית הקברות ממוקם מצפון לכפר סנט אבו (St. Avold), כ-30 קילומטרים ממזרח לעיר מץ וכקילומטר מגבול צרפת-גרמניה. האתר נכבש על ידי הדיוויזיה האמריקנית ה-80 ב-27 בנובמבר 1944. צבא ארצות הברית פתח ב-16 במרץ 1945 בית קברות ארעי באתר שמעט מצפון לאתר הנוכחי. במקור נקברו בו 4,221 חללים. לאחר המלחמה נבחר המקום להיות אחד בתי הקברות הקבועים של ארצות הברית באירופה (אחד מ-11 בצרפת, משתי מלחמות העולם). אז הוקם האתר הנוכחי, ואליו הועברו גופות חלק מהחללים מהאתר המקורי וכן מבתי קברות ארעיים אחרים.
בניית בית הקברות והאנדרטה במתכונתם הקבועה הוצאה לפועל על ידי הוועדה האמריקנית למצבות קרב, שגם אחראית להפעלתם. הבנייה הסתיימה בשנת 1960 והאתר נחנך ב-19 ביולי באותה שנה.
אדריכלי בית הקברות והאנדרטה היו מרפי ולוקראפט (Murphy &Locraft) מוושינגטון די. סי.. אדריכל הנוף היה אלין ג'נינגס (Allyn R. Jennings) מאולי (Oley) שבפנסילבניה.
מבנה בית הקברות

שטחו הכולל של מתחם בית הקברות הוא כ-460 דונם. בכל שטחו נטוע דשא והוא משופע בעצים ובערוגות פרחים. אזור הקבורה נמצא בחלקו המזרחי של האתר, וממערב לו נמצאת האנדרטה.
מבנה בית הקברות > האנדרטה

מבנה האנדרטה ניצב בעברו המערבי של בית הקברות. המבנה הוא מגדל מלבני בגובה של 20 מטר, המצופה באבן גיר לבנה. אור יום מאיר לתוכו מבעד לחלון גדול בכותלו הצפוני. מעל פתח המגדל, המצוי בעברו המזרחי, קבוע בקיר פסלו של הקדוש המעונה הנוצרי נאבור (אנ'), הנקרא גם סנט אבו, המשקיף אל אזור הקבורה. מדרגות רחבות מובילות מפתח המגדל אל אזור הקבורה.
בפנים המגדל קבועות בכותלו המערבי חמש דמויות מפוסלות: במרכז ניצב פסל המסמל את הצעירים ומשני צידיו פסלי דמויות הגיבורים ההיסטוריים של דוד המלך, הקיסר קונסטנטינוס, המלך ארתור וג'ורג' וושינגטון. הפסלים עוצבו על ידי מייקל לנץ (Michael Lantz). מתחתיהם ניצב מזבח שמשני צידיו מתנופפים דגלי ארצות הברית.
על גבי הכותל שמימין (הצפוני) נחרתה כתובת הקדשה לזכר המתים הנחים בבית הקברות. על גבי הכותל הנגדי (הדרומי) נקבעו מפות קרמיקה, המתארות את המלחמה בצפון מערב אירופה בכלל ובאזור שסביב בית הקברות בפרט, בצירוף הסברים מפורטים.
בעורף מגדל האנדרטה מצפון ומדרום לו ובמקביל לחזיתו ניצבים קירות זיכרון. נחרתו עליהם שמותיהם ופרטיהם של חיילים נעדרים, אשר נפלו באזור שסביב בית הקברות ומקום קבורתם לא נודע. סימן מיוחד הוצב ליד שמות אלו שקבריהם אותרו לאחר הקמת האתר.
בקרבת מגדל האנדרטה ניצב בניין המבקרים של בית הקברות.
מבנה בית הקברות > אזור הקבורה

אזור הקבורה כולל תשע חלקות עגלגלות, המשתרעות באופן סימטרי מצדי הציר מזרח-מערב של האתר. שבילי הליכה קשתיים מפרידים ביניהן. מצבות הנופלים ניצבות בחלקות בשורות ישרות. בעברו המזרחי של האתר, מנגד למבנה האנדרטה, ממוקמת רחבת תצפית מוגבהת, שממנה נשקף מראה בית הקברות כולו והשטח שסביב לו.
החללים בבית הקברות

בבית הקברות טמונים 10,489 חללים ומונצחים 444 חללים שמקום קבורתם לא נודע. רוב החללים שירתו בארמייה השלישית ובארמייה השביעית של ארצות הברית ונהרגו בקרבות בעיר מץ וסביבה בשלהי 1944 ובקרבות על אדמת גרמניה בחדשים הראשונים של 1945. אחד הקברים הוא קבר אחים ובו נטמנו שלושה חיילים. 202 מהחללים היו יהודים ומצבותיהם עוצבו בצורת מגן דוד. מצבות צלב ניצבות על קברי האחרים. 151 מהקברים בבית הקברות הם קברי אלמונים.
בבית הקברות קבורים שלושים זוגות של אחים, שנטמנו זה לצד זה.
ארבעה מהחללים שנקברו בבית הקברות עוטרו בעיטור מדליית הכבוד של הקונגרס, העיטור הצבאי האמריקני הגבוה ביותר.
הערות שוליים

↑  Joseph J. Shomon, Crosses in the Wind, New York, Stratford house, 1947, p.185.
↑  מרבית גופות החיילים האמריקנים שנפלו באירופה הוחזרו לקבורה במולדתם, על פי בקשת קרוביהם.
| בתי קברות צבאיים אמריקאים מחוץ לגבולות ארצות הברית |
| --- | --- | --- |
| מלחמת העולם הראשונה | צרפת: אואז-אן • אן-מארן • מאז-ארגון • סום • סורסן • סן מיהיאל • בלגיה • בריטניה  |  |
| מלחמת העולם השנייה | בלגיה: אנרי שאפל • ארדנים • צרפת: אפינל • ברטאן • לורן • נורמנדי • עמק הרון איטליה: רומא-סיציליה • פירנצה • בריטניה • הולנד • לוקסמבורג • תוניסיה • הפיליפינים  |  |
| אחרים | מקסיקו • הפיליפינים • פנמה |  |
| --- | --- |
בקרת זהויות :  LCCN: no2015111550  VIAF: 317285165   WorldCat (עם VIAF): 317285165 
מראה פנים מגדל האנדרטה
ג'ון נפייר

| --- | --- |

 לידה:  1550 Merchiston Tower, הממלכה המאוחדת 
 פטירה:  4 באפריל 1617 (בגיל 67 בערך) אדינבורו, ממלכת סקוטלנד 
 שם לידה:  John Napier 
 ענף מדעי:  אסטרונומיה, מתמטיקה
 מקום מגורים:  סקוטלנד
 מקום קבורה:  סנט קאת'ברט 
 מקום לימודים:  אוניברסיטת סנט אנדרוז 
 פרסים והוקרה:  נפייר (יחידת מדידת רעש), אוניברסיטת נפייר באדינבורו.
 בן או בת זוג:  Elizabeth Stirling (1572–1579)  Agnes Chisholm 
 צאצאים:  Joan Napier, Elizabeth Napier, Anne Napier, Helen Napier, Margaret Napier, Jane Napier, John Napier, Adam Napier, Archibald Napier, 1st Lord Napier, William Napier of Ardinmoir, Robert Napier 
 תרומות עיקריות
 המצאת הלוגריתם ועצמות נפייר. ביסוס השימוש בנקודה העשרונית
 
פסלו של ג'ון נפייר בגלריית הדיוקנאות הלאומית של סקוטלנד
ג'ון נפייר (באנגלית: John Napier‏; 1550 - 4 באפריל 1617) היה מתמטיקאי, פיזיקאי ואסטרונום סקוטי. הוא ידוע כיוצר הלוגריתמים הממשיים והחישוב המהיר בעזרתם, מפתח לוח הלוגריתמים, ממציא מכונת החישוב 'עצמות נפייר' שביצעה מכפלות במהירות, ומי שתרם לביסוס השימוש בנקודה העשרונית. הקבוע e שמשמש כבסיס ל"לוגריתם הטבעי" מכונה לעיתים על שמו 'קבוע נפייר'.
ביוגרפיה

נפייר נולד בשנת 1550 בטירת מרצ'יסטון שבאדינבורו, סקוטלנד, המהווה כיום חלק מאוניברסיטת אדינבורו נפייר. אביו היה סר ארצ'יבלד נפייר (אנ') ואמו הייתה ג'נט בות'וול, בתו של הפוליטיקאי והשופט פרנסיס בות'וול (אנ'). נפייר נולד כאשר אביו היה בן 16.
בגיל 13 החל ללמוד בקולג' סנט סלוודור של אוניברסיטת סנט אנדרוז. הוא לא השלים את לימודיו שם, וכנראה המשיך ללמוד באוניברסיטה באירופה, שבה רכש שליטה ביוונית. בשנת 1571 חזר לסקוטלנד. בשנת 1574 רכש טירה בגרטנס (אנ'). בשנת 1608, עם פטירתו של אביו, עבר עם משפחתו לטירת מרצ'יסטון, והתגורר בה עד לפטירתו בשנת 1617, בגיל 67.
מחשש לפלישה של פליפה השני, מלך ספרד לאנגליה עסק נפייר בפיתוח אמצעי לחימה. בדומה למתמטיקאים אחדים בני דורו, עסק נפייר בשיטות להקלת הנטל במשימות חישוביות. המצאה שלו בתחום זה היא "עצמות נפייר" - מכשיר לחישוב מהיר של מכפלות.
בספרו "Mirifici Logarithmorum Canonis Descriptio" ("תיאור החוקיות המופלאה של הלוגריתמים"), שפורסם בלטינית בשנת 1614, הציג לראשונה את רעיון הלוגריתם ושימושיו לביצוע מהיר של כפל וחילוק. הספר עסק גם בטריגונומטריה ספירית ותיאר תכונות של Pentagramma mirificum - מצולע כוכבי על פני ספירה, המורכב מחמש קשתות מעגלים גדולים, כך שכל קשת חותכת את הקשת הסמוכה לה בזווית ישרה. רעיון הלוגריתם קסם למתמטיקאי הנרי בריגס מגרשם קולג' בלונדון, ובשנת 1615 הוא הגיע לביקור אצל נפייר, ושיכנע אותו לשנות את לוח הלוגריתמים שפרסם לבסיס 10 המקובל מאז. הרעיון נקלט במהירות בקרב אנשי מדע ברחבי אירופה ואף בסין. המצאת הלוגריתם, שהובילה להאצת חישובים, פתחה שער לתגליות בתחומים שונים של הפיזיקה.
נפייר היה פרוטסטנט וגילה עניין בחזון יוחנן, עוד מימי לימודיו בקולג' סנט סלוודור. בהשפעתו של כריסטופר גודמן (אנ') פיתח התנגדות עזה לאפיפיור, עד כדי תיאורו כאנטיכריסט. בשנת 1593 פרסם נפייר את הספר "A Plaine Discovery of the Whole Revelation of St. John", שבניגוד לשאר יצירותיו נכתב באנגלית, כדי להגיע לקהל קוראים רחב ככל האפשר. בספר זה ניסה נפייר
לחשב את המועד של האפוקליפסה על פי חזון יוחנן. הוא קבע שאירועי שבעת השופרות התרחשו בשנת 1541, ובהתאם לכך ניבא שיום הדין יתרחש בשנת 1688 או 1700. מהדורה מתוקנת ומורחבת של ספר זה, שזכה להצלחה רבה ותורגם לשפות אחדות, יצאה לאור בשנת 1611.
נפייר נחשב לקוסם כיוון שנהג להסתתר בטירתו עם תרנגול שחור על כתפו, לבוש בגדים שחורים. יש הטוענים כי להחשבתו כקוסם ואף כמכשף על ידי בני דורו תרמה נטייתו המוחצנת להעדיף את חברתם של חתולים שחורים על פני חברתם של בני אדם. הוא עסק באלכימיה ובדומה לאמו עסק בהעלאה באוב.
סמוך לאחר מותו יצאו לאור שני ספרים שלו:
Rabdologiæ seu Numerationis per Virgulas libri duo
Mirifici logarithmorum canonis constructio: נכתב לפני פרסום ספרו משנת 1614, אך יצא לאור רק בשנת 1619, על ידי בנו רוברט נפייר.
מכתש נפייר על הירח ואסטרואיד 7096 נקראים על שמו.
משפחתו

בשנת 1572 התחתן עם אליזבת סטירלינג בת ה-16. נולדו להם בן ובת. אליזבת נפטרה בשנת 1579. נפייר התחתן בשנית עם אגנס צ'יסהולם, ונולדו להם חמישה בנים וחמש בנות.
לקריאה נוספת

Julian Havil, John Napier: Life, Logarithms, and Legacy, Princeton University Press, 2014
Brian Rice, Enrique González-Velasco,  Alexander Corrigan (eds.), The Life and Works of John Napier, Springer International Publishing, 2017
Eli Maor, e: The Story of a Number, Princeton University Press, 1994, pp. 3-17. מסת"ב 0-691-05854-7
הערות שוליים

↑  Napier's wizard roots, The Scotsman, 14th February 2005
↑  Rabdologiæ seu Numerationis per Virgulas libri duo, הטקסט המלא בארכיון האינטרנט
↑  Mirifici logarithmorum canonis constructio, באתר גוגל ספרים
| --- | --- |
בקרת זהויות :  NLI: 987007265707105171  PLWABN: 9810642893105606  BIBSYS: 90905359  BNE: XX1696857  BnF: cb12353925j (data)  CANTIC: a10527424  GND: 120942151  ICCU: SBLV001943  ISNI: 0000 0000 8344 4395  LCCN: n50069197  NKC: mzk2007430472  NLA: 36482792  NTA: 069255822  SELIBR: 319186  SNAC: w6bg2m56  SUDOC: 032525877  Trove: 1259710  VcBA: 495/220846  VIAF: 69004697   WorldCat (עם VIAF): 69004697 
שער הספר "Mirifici Logarithmorum Canonis Descriptio"
גדליה בן-דור

| --- | --- |
אין תמונה חופשית
 לידה:  1 במאי 1945 (בן 79) פלשתינה (א"י)
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד סיירת אגוז  מפקד עוצבת חירם
 פעולות ומבצעים
   מלחמת ששת הימים    מלחמת ההתשה   מלחמת יום הכיפורים  מבצע ליטני   מלחמת לבנון
 
גדליה בנדור (נולד ב-1 במאי 1945) הוא קצין צה"ל במילואים בדרגת אלוף-משנה אשר פיקד על סיירת אגוז ועוצבת חירם.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עם גיוסו לצה"ל עבר הכשרה כלוחם, קורס מ"כים חי"ר וקורס קציני חי"ר. בתום קורס הקצינים הוצב כמפקד מחלקה, סגן מפקד פלוגה וכמפקד פלוגה בסיירת אגוז. בהמשך פיקד על קורס סיור בסיירת. לאחר מכן שימש כסגן מפקד הסיירת. לאחר מלחמת יום הכיפורים שימש כמפקד סיירת אגוז. בתפקידו הבא שימש כמפקד עוצבת חירם בלבנון.
הערות שוליים

↑  סיור ברמת הגולן לרגל סיום תפקידו של יו"ר המחוז אבי תלם, באתר ""צוות - ארגון גמלאי צה"ל".
↑  אורי שמחוני, "לוייתן לבן", הוצאת גלורי, 2006, עמוד 73.
↑  רתם קליגר, עשרה טיפים למח"ט המתחיל, באתר צה"ל (דרך ארכיון האינטרנט), 11 במרץ 2014.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
גדליה דוב שוורץ

| --- | --- |
אין תמונה חופשית
 לידה:  24 בינואר 1925 ניוארק, ארצות הברית 
 פטירה:  9 בדצמבר 2020 (בגיל 95) 
 השכלה:  ישיבת רבינו יצחק אלחנן 
 תקופת הפעילות:  ? – 9 בדצמבר 2020 
 
הרב גדליה דוב שוורץ (חותם בכתיב יידי: שווארץ; 24 בינואר 1925 – 9 בדצמבר 2020) היה פוסק הלכה אורתודוקסי אמריקאי שהתגורר בשיקגו, אילינוי.
הרב שווארץ כיהן מראשית שנות ה-90 של המאה ה-20 כאב בית דין בבית הדין של אמריקה וכחבר מועצת הרבנות בשיקגו (אנ'). בשנותיו האחרונות, הוא עמד בראש בית הדין של הסתדרות הרבנים דאמריקה (RCA - ‏Rabbinical Council of America) המזוהה עם OU, והיה עורך כתב העת של הארגון, "הדרום", משנת 1984.
ביוגרפיה

נולד לפרל ואברהם שוורץ בניוארק, ניו ג'רזי. למד אצל הרב יעקב בן ציון מנדלסון ואחר כך בישיבת רבנו יצחק אלחנן של ישיבה יוניברסיטי, שם הוסמך לרבנות. נישא לריסיה (שושנה) פופקו (נפטרה ב-2009) בתם של הרב אליעזר פופקו (אנ') שעמד בראש בית הדין בפילדלפיה ושל פעשא בת הרב יעקב משה ספיר. לאחר פטירתה נישא בשנית לחנה שרה.
עד הגעתו לשיקגו בשנת 1987, כיהן הרב שוורץ כרב בית הכנסת ישראל הצעיר בבורו פארק במשך 18 שנה. קודם לכן כיהן כרבן של כמה קהילות ברוד איילנד, ניו ג'רזי ופנסילבניה.
ספרו הראשון "דברי רגש", ראה אור בשנת 1959, בהסכמת הרב אהרן קוטלר. בהקדמת הספר הוא מצהיר כי אין בכוונתו להשיג תארים אקדמיים מעבר לאלו שרכש בעת לימודיו, וקורא לרבני ארצות הברית להרים את דגל ההלכה בתגובת נגד למגמת היהדות הרפורמית והקונסרבטיבית במדינה.
בשנת 2016 סירבה מועצת הרבנות הראשית בישראל להכיר בגיור שאישר הרב שוורץ, בתגובה פרסמה מועצת הרבנות של אמריקה הודעת גינוי חריפה.
נפטר ב-9 בדצמבר 2020.
הערות שוליים

↑  Y. W. Editor, Chicago: Levaya of Hagaon HaRav Gedalia Dov Schwartz ZATZAL, Rosh Av Bais Din cRc, The Yeshiva World, ‏10 בדצמבר 2020 (באנגלית)
↑  רבני אמריקה נגד הרבנות הראשית לישראל, באתר ערוץ 7, 25 בספטמבר 2016
| --- | --- |
בקרת זהויות :  NLI: 987007572296605171  LCCN: nr96036444  VIAF: 14670899   WorldCat (עם VIAF): 14670899
גוסטב פון ראוך

| --- | --- |

גוסטב פון ראוך
 לידה:  1 באפריל 1774 בראונשווייג, נסיכות בראונשווייג-וולפנביטל 
 פטירה:  2 באפריל 1841 (בגיל 67) ברלין, ממלכת פרוסיה ממלכת פרוסיה (1803-1892)
 מקום קבורה:  Invalids' Cemetery 
 מדינה:  ממלכת פרוסיה 
 בן או בת זוג:  Rosalie Holtzendorff Karoline Christiane Amalie von Geusau 
 צאצאים:  Rosalie von Rauch, Fedor von Rauch, Gustav Rauch, Albert von Rauch 
 השתייכות:   הצבא הפרוסי
 תקופת הפעילות:  1788–1841 (כ־53 שנים)
 דרגה:  גנרל חיל הרגלים
 תפקידים בשירות
 ראש המטה הכללי
 פעולות ומבצעים
 מרד קושצ'ושקו המלחמות הנפוליאוניות
 עיטורים
 אזרח כבוד של ברלין (6 באפריל 1840)  אביר במסדר אלכסנדר נבסקי  עיטור אנדריי הקדוש  מסדר העיט השחור  דרגה רביעית במסדר גאורגיוס הקדוש  מסדר העיט האדום, דרגה 1 
 
יוהאן יוסטוס גאורג גוסטב פון ראוך (בגרמנית: Johann Justus Georg Gustav von Rauch;‏ 1 באפריל 1774 – 2 באפריל 1841) היה גנרל פרוסי אשר שימש כראש המטה הכללי של הצבא הפרוסי למשך שנה אחת בין 1812–1813, וכשר המלחמה בין 1837–1841.